Между Земята и Небето, Марко Сантело
Между Земята и Небето, Марко Сантело
------------------------------------


Срещали ли сте наистина духовен учител, такъв, който със слово и личен пример наставлява своите ученици и последователи? Появата на учителите на истината е ставало и става циклично в историята на нашата планета, в моменти на големи кризи и в отговор на определени потребности. Някои от тези учители са останали в историята, въпреки че далеч не всички са разбирали истинската им функция, а други са вършели и вършат своята работа, оставайки в сянка. С времето външните форми, езикът и средствата, използвани за предаване на познанието, неизбежно са били променяни, за да може посланието да се адаптира към способността за възприемане на хората, към които е отправено. Наглед предаването на едно автентично и съществено послание към човека не е непрекъснато, но в центъра на субтилната работа на учителя на истината се намира цялостната еволюция на човешката раса. Тази работа е започнала с появата на човека на земята и още не е завършена.

